ddrg/super_eurlex huggingface dataset:
(2)

Algatuse korraldajad on sõnastanud selle eesmärgid järgmiselt: „Tubakapandeemia on esimene välditav surmapõhjus. Sigaretikonid randadel tekitavad keskkonnakahju ookeanile ja selle elusloodusele, põhjustavad metsades tulekahjusid ning saastavad pinnast ja vett. Selleks et vältida uute põlvkondade sattumist tubakasõltuvusse on lisaks sigaretikonide põhjustatud keskkonnaohtude vastasele jõulisele tegutsemisele ja suitsetamisvastasele võitlusele vaja: 1) lõpetada tubaka- ja nikotiinitoodete müük pärast 2010. aastat sündinutele, et jõuda 2028. aastaks Euroopas esimese tubakavaba põlvkonnani; 2) luua Euroopa tubakavabade ning suitsukonideta randade ja jõekallaste võrk, et muuta need alad tervislikumaks ja keskkonnasäästlikumaks; 3) luua Euroopa tubaka- ja suitsukonivabade rahvusparkide võrk, et muuta need tervislikumaks ning vähendada saastumist ja tulekahjuohtu; 4) laiendada suitsuvabasid alasid (hõlmab ka e-sigarette), eriti neid, kus viibivad alaealised (pargid, ujumisbasseinid, spordiüritused ja -keskused, etendused ja restoranide terrassid); 5) kaotada tubakareklaam ja tubaka kajastamine audiovisuaaltoodetes ja sotsiaalmeedias, pöörates erilist tähelepanu varjatud reklaamile mõjutajate ja tootepaigutuse kaudu; 6) rahastada tubakatarbimisest tingitud haigustega seotud teadus- ja arendusprojekte, et parandada nende haiguste prognoosimist ja muuta need ravitavaks.“
(4)

Giovannini määruse eelnõu põhjendustes on märgitud, et Milano lennujaamade vahelise lennuliikluse jaotuse kehtivaid eeskirju on vaja muuta selleks, et tagada, et Milano Linate lennujaam jääks lähisihtkohti teenindavaks „linnalennujaamaks“, ning selleks, et täielikult ära kasutada Milano Malpensa kui sõlmlennujaama arengut. Lisaks peaks Milano Linate lennujaam olema ühendatud ka väljaspool liitu asuvate lennujaamadega, tingimusel et need asuvad 1 500 km raadiuses ning et liit on sõlminud lennujaama kolmandast riigist asukohamaaga horisontaalse või üldise lennutranspordilepingu.
(71)

See väide tuli tagasi lükata. Ühelt poolt järeldas komisjon, et meetmete peatamise korral tõenäoliselt jätkuks kahju liidu tootmisharule. Teiselt poolt selgus uurimise käigus, et vinüülatsetaatmonomeeri (ja polüvinüülalkoholi) tootmine hakkab jõudma tavapärasele tasemele, et Hiina eksportivad tootjad ekspordivad dumpinguvastasest tollimaksust hoolimata endiselt konkurentsivõimeliste hindadega ning et polüvinüülalkoholi kasutajad liidus suutsid hinnatõusu oma klientidele üle kanda ja on endiselt kasumis. Seetõttu leidis komisjon, et millestki ei saa järeldada, et dumpinguvastaste tollimaksude peatamine on liidu huvides.
(12)

Pärast seda, kui Prantsusmaa ja Rootsi olid vastavalt määruse (EL) nr 528/2012 artikli 36 lõikele 1 esitanud esildise, taotles Soome ohutus- ja kemikaaliamet (Tukes) 2021. aasta mais Soome toiduametilt ja Soome veterinaaride ühenduselt arvamust alfakloraloosi sisaldavate toodete mõju kohta lemmikloomadele ja vajaduse kohta piirata alfakloraloosi sisaldavate toodete kasutamist. Selles arvamuses, mida Soome jagas komisjoniga, märgiti, et alfakloraloosi sisaldavad biotsiidid põhjustavad märkimisväärset kahju ja kannatusi nii lemmikloomadele kui ka metsloomadele, et Tukesile ja Soome toiduametile teatatud lemmikloomade mürgitusjuhtumite arv on märkimisväärne ning et 2019. aastal määruse (EL) nr 528/2012 artikli 37 lõike 1 punktide a ja c kohaselt lubades tehtud erandid, mis seisnesid biotsiidide turustamise ja kasutamise piiramises muude kui kutseliste kasutajate puhul üksnes eeltäidetud söödakastidega, ning mis Soomes on juba kehtestatud, ei ole juhtumite arvu vähendanud. Seepärast soovitas Soome toiduamet, et alfakloraloosi sisaldavate toodete kasutamine ja kättesaadavus peaks piirduma väljaõppe saanud kutseliste kasutajatega. 8. detsembril 2021 muutis Soome määruse (EL) nr 528/2012 artikli 48 lõike 1 kohaselt lubasid, et piirata alfakloraloosi sisaldavate rodentitsiidide kasutamist kutselise kasutamisega.
Artikkel 5

Vaidlusega seotud riikide esindajad ei osale kontrollnõukogu poolt vaidluse kohta määruse (EÜ) nr 987/2009 artikli 67 lõike 7 alusel antud arvamuse heakskiitmises. Kui vaidluse kohta määruse (EÜ) nr 987/2009 artikli 67 lõike 7 alusel antud arvamus ei ole ühehäälne, peab kontrollnõukogu saatma selle halduskomisjonile koos aruandega, kus on kirjas vastuolevad seisukohad ja nende põhjused. Komisjon nimetab ka raportööri, kelle ülesandeks on esitada halduskomisjonile kogu teave, mida viimane peab vajalikuks vaidlusaluse küsimuse lahendamiseks. Raportööriks ei saa nimetada vaidlusaluse küsimusega seotud riikide esindajat.

Kontrollnõukogu otsustes ja arvamustes vaidluse kohta vastavalt määruse (EÜ) nr 987/2009 artikli 67 lõikele 7 tuleb märkida, kas need võeti vastu ühehäälselt või häälteenamusega. Arvamuses tuleb vajaduse korral sätestada vähemuse seisukohad või reservatsioonid.

1. Otsused võetakse vastu lihthäälteenamusega, kusjuures igal liikmesriigil on vaid üks hääl.

2. Kontrollnõukogu võib otsustada, et ta võtab määruse (EÜ) nr 987/2009 artikli 67 lõike 7 kohased otsused ja arvamused vastu kirjaliku menetluse teel, kui sellise menetluse suhtes on kokku lepitud kontrollnõukogu eelneval koosolekul.

Selleks saadab esimees vastuvõetava teksti kontrollnõukogu liikmetele. Liikmetele antakse vähemalt kümne tööpäeva pikkune tähtaeg, mille jooksul neil on võimalik teatada, et nad on kavandatava teksti vastu või loobuvad hääletamast. Kindlaksmääratud tähtaja jooksul vastamata jätmine loetakse poolthääleks.

Esimees võib otsustada algatada kirjaliku menetluse ka siis, kui selle suhtes ei ole kontrollnõukogu koosolekul eelnevalt kokku lepitud. Sellisel juhul loetakse poolthäälteks ainult kavandatud teksti suhtes esitatud kirjalikke nõusolekuid ning vastuse esitamiseks antakse vähemalt 15 tööpäeva pikkune tähtaeg.

Kindlaksmääratud tähtaja möödumisel teavitab esimees liikmeid hääletamise tulemustest. Nõutava hulga poolthääli saanud otsus loetakse vastuvõetuks liikmetele vastamiseks antud ajavahemiku viimasel päeval.
(32)

2014. aastal uuris Taani konkurentsinõukogu virtuaalseid elektrijaamu käsitlevas otsuses (22) Taani elektrienergia tootmise ja hulgimüügi turgu. Selle otsusega tunnistas Taani konkurentsinõukogu kehtetuks varasemad kohustused, mille Elsam A/S oli võtnud 2004. aastal Elsam A/S ja Nesa A/S ühinemisel. Taani konkurentsinõukogu toetas osaliselt seda, et geograafiline turg on suurem kui DK1. DK1 on ülekandeühenduste kaudu ühendatud Norra, Rootsi ja Saksamaaga. Tegeliku elektri hulgimüügihind DK1 turul erines 2013. aastal kõigi ühendatud hinnapiirkondade hinnast vähem kui 10 % puhul tundidest. Enamikul tundidel oli DK1 hulgimüügihind võrdne vähemalt ühe ühendatud hinnapiirkonna hinnaga, mis toetas Lääne-Taanist laiemat geograafilise turu ulatust. Siiski jäi küsimus, kas geograafiline turg on laiem kui Lääne-Taani, lahtiseks. Taani konkurentsinõukogu (23) märkis 2019. aastal, et elektrienergia tootmise ja hulgimüügi turg on ulatuselt üleriigiline, kuid jättis lahtiseks küsimuse, kas määratleda geograafiline turg laiema või kitsamana. See järeldus põhines järgmistel varasematel juhtumitel: 1) otsus M.8660 Fortum/Uniper, milles komisjon tegi järelduse üleriigilise turu olemasolu kohta Rootsis; 2) otsus M.3268 Sydkraft ja Graninge, milles komisjon leidis, et Rootsi on Soome ja Taani turust eraldiseisev turg ainult tähtsusetu arvu tunde, mis viitas sellele, et elektrienergia hulgiturg oli ulatuselt laiem kui üleriigiline, ning 3) Taani konkurentsinõukogu virtuaalelektrijaamu käsitlev otsus, milles konkurentsinõukogu leidis viiteid, et Taani elektrienergia tootmise ja hulgimüügi turu suundumuste tõttu on geograafiline turg suurem kui DK1. Taani ja naaberriikide vahelist ülekandevõimsust on alates 2006. aastast oluliselt suurendatud. Nimelt on kasutusele võetud Skagerraki (Norra), Kontiskani (Rootsi) ja Konteki (Saksamaa) võrkudevahelised ühendused või neid laiendatud. 2019. aastal hakkas tööle võrkudevaheline ühendus COBRAcable (Madalmaadega). Taanis ühendab riigi lääne- ja idaosa nüüd Suur-Belt.
(8)

Selleks et tagada osalemine ja kaasav konsultatsiooniprotsess, jõudes samal ajal jätkuvalt kodanike ja sidusrühmadeni, tuleks pöörata vajalikku tähelepanu kliimaeesmärgile vähendada koguheidet, mille saavutamisele peaks komisjon kaasa aitama. See tähendab, et korraldada tuleks vähem füüsilisi ekspertide kohtumisi. COVID-19 pandeemia näitas, et komisjoni ja sidusrühmade vastastikuseid eesmärke on võimalik saavutada ka virtuaalkoosolekute kaudu. Seetõttu tuleks eelistatult pidada veebikoosolekuid, kuigi samas on oluline korraldada aeg-ajalt ka füüsilisi kohtumisi.
(1)

6. jaanuaril 2022 esitas Rumeenia komisjonile taotluse jätta kohaldamata komisjoni määruse (EL) 2016/919 (2) lisa punkt 7.4.2.1 (edaspidi „taotlus“), milles on sätestatud, et teatavad uued veeremiüksused peavad olema varustatud Euroopa rongijuhtimissüsteemi (ETCS) arendusalusega 3, pidades silmas 20 uut LEMA 6 000 kW vedurit. Taotlus esitati direktiivi (EL) 2016/797 artikli 7 lõike 1 punkti c alusel.
(1)

EKP nõukogu otsustas kehtestada teatavad tasustamiseeskirjad, mida kohaldatakse: a) valitsemissektori hoiustele nende liikmesriikide keskpankades, mille rahaühik on euro (edaspidi „RKPd“) ning mis tegutsevad Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri“) artikli 21.2 kohaselt fiskaalagentidena, nagu on täpsustatud suunises (EL) 2019/671 (EKP/2019/7); ja b) teatavatele hoiustele EKPs, kes tegutseb EKPSi põhikirja artiklite 21.1 ja 21.2 kohaselt liidu institutsioonide, organite või asutuste, keskvalitsuste, piirkondlike, kohalike või muude avaliku sektori asutuste, muude avalik-õiguslike isikute või riigi osalusega äriühingute fiskaalagendina, nagu on täpsustatud otsuses (EL) 2019/1743 (EKP/2019/31) ja otsuses 2010/275/EL (EKP/2010/4). Igale sellisele hoiusele kohaldatav tasu on praegu erinev, olenevalt sellest, kas hoiustamise püsivõimaluse intressimäär asjaomasel kalendripäeval on negatiivne, null või kõrgem.
(6)

Belgia väidab, et taotleja on teinud taotluse esitamise ajal kehtinud juhistega nõutud katsed ning märkis, et mesilaste ja herilaste puhul ei ole olemas tunnustatud protokolli. Belgia leiab, et konkreetset väidet ei saa ümber lükata üksnes seetõttu, et puudub tunnustatud katseid käsitlev protokoll, ning seetõttu tuleb kasutada eksperdiarvamust. Mööndes, et taotleja esitatud katsega ei määratud kindlaks täielikku kaitset pakkuvat aega, järeldas Belgia eksperdihinnangu põhjal siiski, et mesilaste ja herilaste tõrjumise väide on piisavalt põhjendatud.
(2)

Algatuse korraldajad on sõnastanud selle eesmärgid järgmiselt: „Euroopa maapiirkonnad on kaotamas oma pärandit, tegevusalasid, elanikke ja väärtusi ning see ohustab toiduga kindlustatust ja toidutarneid kogu ELis. Selleks et säilitada nende piirkondade eripära ka tulevastele põlvedele ja tagada ELis toitu tootvate kogukondade pikaealisus, peab ELi tegema uusi jõupingutusi, et edendada piirkondlikku pärandit, maapiirkondade jätkusuutlikku majanduskasvu ja elatustaseme tõusu. Käesoleva Euroopa kodanikualgatusega tehakse ettepanek, et EL ajakohastaks oma maapiirkondadega seotud kohustusi, et võtta arvesse vajadust suurema toiduga kindlustatuse järele, põllumajandussaaduste tarneid ning maapiirkondade eluviisi – sealsete inimeste, väärtuste ja elatusvahendite – kaitset.“
(3)

Taotluse esitanud liikmesriikidesse otsuse (EL) 2021/2313 alusel saabunud import on olnud kasulik, sest riiklikud organisatsioonid või teised pädevate asutuste heakskiidetud organisatsioonid on saanud juurdepääsu vajalikele ravimitele, meditsiiniseadmetele ja isikukaitsevahenditele, mille varud olid napid. Selliste kaupade kaubandusstatistika näitab, et vastav import on vähenemas, kuid see võib kõikuda olenevalt uutest nõudlustest COVID-19 pandeemia vastu võitlemiseks vajalike kaupade järele. Kuigi vaktsineerimine liidus jätkub ja viiruse leviku tõkestamiseks on võetud mitmeid meetmeid, kujutab COVID-19 nakatumiste arv taotluse esitanud liikmesriikides endiselt ohtu rahvatervisele. Kuna kõnealustes liikmesriikides on jätkuvalt puudus COVID-19 pandeemia vastu võitlemiseks vajalikest kaupadest, on asjakohane vabastada määruse (EÜ) nr 1186/2009 artiklis 74 määratletud eesmärkidel imporditud kaup imporditollimaksust ja direktiivi 2009/132/EÜ artiklis 51 määratletud eesmärkidel imporditud kaup käibemaksust.
(2)

Algatuse korraldajad on sõnastanud selle eesmärgid järgmiselt: „1) vähendada iga majapidamise CO2-jalajälge; 2) kehtestada omavalitsustele ja energiatarnijatele aruandekohustus, piirata rohelist energiat pakkuvate tarnijate vahetamist, tagada vähemalt ühe kohaliku omavalitsuse töötaja kutsealane koolitamine keskkonnaküsimustes, kasutada üksnes ELi seadmeid; 3) arendada taastuvenergiaallikaid kõige isoleeritumates külades ja elektriliinide lõpus, kus oleks muidu tarvis jaotusettevõtete, energiatarnijate või territoriaalsete haldusüksuste ühiseid investeeringuid; 4) muuta üldsuse arvamust, et taastuvenergia on kallis, ja õpetada üldsust tarbima päeva jooksul vähemalt 1 kW päikeseenergiat, et vähendada kulutusi energiale. Me ütleme ei energiasõjale, valmistame ette kohalikud turbiinpumbasüsteemid võimsusega kuni 400 kW, tilkniisutussüsteemid ja vesinikugeneraatorid, et luua kompaktsed energiatsoonid. See on oluline samm ELi konkurentsivõime tagamiseks.“
(6)

Belgia väidab, et taotleja on teinud taotluse esitamise ajal kehtinud juhistega nõutud katsed ning märgib, et mesilaste ja herilaste puhul ei ole olemas tunnustatud protokolli. Belgia leiab, et konkreetset väidet ei saa ümber lükata üksnes seetõttu, et puudub tunnustatud katseid käsitlev protokoll, ning seetõttu tuleb kasutada eksperdiarvamust. Mööndes, et taotleja esitatud katsega ei määratud kindlaks täielikku kaitset pakkuvat aega, järeldas Belgia eksperdihinnangu põhjal siiski, et mesilaste ja herilaste tõrjumise väide on piisavalt põhjendatud.
(9)

Sõjaline agressioon, mis leiab aset Euroopa Liiduga piirnevas riigis, nagu see on toimunud Ukrainas, ja mille tõttu on kehtestatud mitmeid piiravad meetmed, õigustab meetmeid, et kaitsta Euroopa Liidu ja selle liikmesriikide olulisi julgeolekuhuve.
(2)

Belgia esitatud teabe kohaselt on tegemist pihustatava tootega kasutamiseks välipindadel (nt terrassid, teed, seinad, tarad jne), et kasse ja koeri nendest pindadest eemale tõrjuda. Toote kavandatud kasutus erineb samu või sarnaseid koostisaineid sisaldavate pihustatavate toodete otstarbest, mis on ette nähtud enesekaitseks agressiivsete loomade vastu.
(6)

Sellest tulenevalt on tõenäoline, et heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning Euroopa Kemikaaliametile arvamuse ettevalmistamiseks ja esitamiseks, ning aega, mis on vajalik, et otsustada, kas tooteliiki 21 kuuluvates biotsiidides medetomidiini kasutamise heakskiitu võib pikendada, tuleks heakskiidu aegumise kuupäev edasi lükata 30. juunini 2025.
(3)

6. veebruaril 2019 teatas Taani hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Kõnealuse määruse artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
(3)

6. mail 2019 teatas Austria hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Kõnealuse määruse artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
(6)

Sellest tulenevalt on tõenäoline, et heakskiit aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning Euroopa Kemikaaliametile arvamuse ettevalmistamiseks ja esitamiseks, ning aega, mis on vajalik, et otsustada, kas tooteliiki 8 kuuluvates biotsiidides DDA-karbonaadi kasutamise heakskiitu võib uuendada, tuleks heakskiidu aegumise kuupäev edasi lükata 31. juulini 2025.
(3)

19. detsembril 2018 teatas Austria hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Kõnealuse määruse artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
(3)

11. aprillil 2019 teatas Taani hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Kõnealuse määruse artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
(8)

Kohaldatuna kooskõlas FTA artikliga 55 mutatis mutandis futuuride kliiringukodade suhtes on FTA artiklis 7 sätestatud, et futuuride arvelduskoda „luuakse avaliku huvi edendamiseks ja futuurituru tehinguõigluse säilitamiseks“. Lisaks on eeskirjade artiklis 2 sätestatud, et „futuuride kliiringukoja tegevus on kliiring ja arveldamine futuuridega kauplemisel ning futuurilepingu täitmise tagatise pakkumine“, mis hõlmab nii börsil kaubeldavaid kui ka börsiväliseid tuletisinstrumente. Futuuride kliiringukoda saab asutamiseks heakskiidu ja tegevusloa üksnes juhul, kui FSC on muu hulgas veendunud, et futuuride kliiringukoja pidajad on eraldanud asjakohase kapitali, et neil on nõuetekohane ja usaldusväärne äriplaan, mis sisaldab äritegevuse, sisemise töökorralduse, töötajate värbamise ja koolitamise põhimõtteid, finantsprognoose tegevuse alustamisaasta ja järgneva aasta kohta, kui kliiringukojal on olemas inimressursid, andmetöötlusseadmed ja muud füüsilised vahendid, mis on piisavad futuuride kliiringukoja äritegevuse jaoks. FSC võib otsustamisel, kas anda futuuride kliiringukojale heakskiit ja tegevusluba, kehtestada lisatingimusi ja nõuda täiendavaid dokumente.
(16)

2022. aasta välisringkirja nr 019 kohaselt on Colombias „samaväärne kolmanda riigi keskne vastaspool“ selline keskne vastaspool, kes tegutseb jurisdiktsioonis, kus SFC jälgib finantsturutaristute põhimõtete sisulist järgimist, kelle üle tehakse tõhusat järelevalvet ning kelle puhul on olemas kolmanda riigi järelevalveasutuse ja SFC vaheline koostöökord. SFC poolt samaväärsena tunnustatud kolmandate riikide kesksed vastaspooled on kirjas avalikus registris, mida hinnatakse, et kontrollida vastavust finantsturutaristute põhimõtetele. 2022. aasta välisringkirja nr 019 kohaselt kohaldatakse Colombia pankade riskipositsioonide suhtes samaväärsete kolmandate riikide kesksetes vastaspooltes kapitali sooduskohtlemist, samas kui selliste kolmandate riikide kesksete vastaspoolte riskipositsioonide suhtes, mida ei peeta samaväärseks, kohaldatakse penaliseerivat riskikaalu. Praktikas on mittesamaväärsete kolmandate riikide kesksete vastaspoolte nii suur riskikaal tõkestava iseloomuga ja väga vähestelt Colombia pankadelt (kui üldse) võib eeldada, et nad kliirivad mittesamaväärsete kolmanda riigi kesksete vastaspoolte kaudu. Pealegi kui Colombia pangad otsustavad kliirida mittesamaväärse kolmanda riigi keskse vastaspoole kaudu, maandaks kõrge riskikaal kõiki tema riskipositsioonidega seotud riske. Pidades silmas kapitalikäsitlust, mida mittesamaväärsete kesksete vastaspoolte riskipositsioonide suhtes 2022. aasta välisringkirja nr 019 alusel kohaldatakse, võib leida, et Colombia kord tagab tõhusa samaväärse süsteemi kolmanda riigi kesksete vastaspoolte tunnustamiseks.
Masinad kattematerjalide etteandmiseks ja tsirkuleerimiseks rõhu all. Ohutusnõuded

23.
(4)

On asjakohane määrata kindlaks liidu nimel võetav seisukoht seoses kõnealuste ADRi ja ADNi muudatustega, kuna need muudatused on rahvusvahelise õiguse alusel siduvad ja võivad otsustavalt mõjutada liidu õiguse sisu, nimelt Euroopa Parlamendi ja nõukogu direktiivi 2008/68/EÜ (1). Kõnealuses direktiivis on sätestatud ohtlike kaupade maantee-, raudtee- ja siseveevedude ühtsed eeskirjad, mida kohaldatakse liikmesriikide piires või liikmesriikide vahel, viidates ADRile ja ADNile. Lisaks on kõnealuses direktiivis märgitud, et ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, ohtlike kaupade rahvusvaheliste raudteevedude eeskirjade (RID) ja ADNi tingimustele. Lisaks sellele on komisjonil direktiivi 2008/68/EÜ artikli 8 kohaselt õigus kohandada direktiivi 2008/68/EÜ I lisa jaotist I.1 ja III lisa jaotist III.1 teaduse ja tehnika arenguga, et võtta eelkõige arvesse ADRi, RIDi või ADNi muudatusi.
(1)

Direktiiviga (EL) 2018/2001 on kehtestatud nõuded biokütustele, vedelatele biokütustele, biomasskütustele, muust kui bioloogilise päritoluga taastuvtoorainest valmistatud vedelatele ja gaasilistele kütustele ning ringlussevõetud süsinikupõhistele kütustele, tagamaks, et neid saab direktiivis sätestatud eesmärkide saavutamisel arvesse võtta üksnes juhul, kui need on toodetud säästvalt ja tänu neile jääb fossiilkütustega võrreldes märkimisväärne kasvuhoonegaaside heide tekkimata. Direktiivi (EL) 2018/2001 artiklis 29 on sätestatud biokütuste, vedelate biokütuste ja biomasskütuste säästlikkuse kriteeriumid ja kasvuhoonegaaside heite vähendamise kriteeriumid ning kõnealuse direktiivi artiklis 26 ja komisjoni delegeeritud määruses (EL) 2019/807 (2) on kehtestatud kriteeriumid, mille alusel määratakse kindlaks järgmine: — missuguse biokütuste, vedelate biokütuste või biomasskütuste lähteaine puhul on maakasutuse kaudse muutuse risk suur ning — missuguste maakasutuse kaudse muutuse suure riskiga biokütuste, vedelate biokütuste või biomasskütuste puhul, mis vastavad teatavatele tingimustele, võib tõendada, et maakasutuse kaudse muutuse risk on väike.
(1)

Direktiivis (EL) 2018/2001 on sätestatud, et selleks et biokütuseid, vedelaid biokütuseid ja biomasskütuseid saaks kõnealuses direktiivis sätestatud eesmärkide saavutamisel arvesse võtta, peab nende kasutamine fossiilkütuste kasutamisega võrreldes oluliselt vähendama kasvuhoonegaaside heidet. Seepärast on artikli 29 lõikes 10 sätestatud nende kütuste kohta konkreetsed heitkoguste vähendamise miinimumlävendid ja artikliga 31 on reguleeritud, kuidas arvutada nende kütuste kasutamisest tulenevat kasvuhoonegaaside heite vähenemist. Nende arvutuste tegemisel võib kasutada direktiivi (EL) 2018/2001 V ja VI lisas sätestatud vaikeväärtusi. Põllumajandusliku tooraine viljelusest tuleneva kasvuhoonegaaside heite vaikeväärtuste asemel võib teatavatel tingimustel kasutada tüüpilisi väärtusi. Liikmesriigid või kolmandad riigid võivad komisjonile esitada tüüpilised väärtused, mis väljendavad konkreetse piirkonna keskmist väärtust. Tüüpilisi väärtusi võib kasutada ainult juhul, kui komisjon tunnistab need täpseks.